hotchpotch/miracl-hf-unified huggingface dataset:
গ্রাহাম বার্লো
গ্রাহাম ডেরেক বার্লো (; জন্ম: ২৬ মার্চ, ১৯৫০) কেন্টের ফোকস্টোন এলাকায় জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলে সংক্ষিপ্তকালের জন্য আন্তর্জাতিক ক্রিকেটে অংশ নিয়েছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন তিনি। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিং করতেন গ্রাহাম বার্লো।
তৎকালীন ইলিং গ্রামার বয়েজ স্কুলে অধ্যয়ন করেন। তরুণ অবস্থাতেই প্রতিভাধর ক্রিকেটার ও রাগবি খেলোয়াড় হিসেবে সুনাম কুড়িয়েছেন। তন্মধ্যে, জাতীয় অনূর্ধ্ব-১৯ দলের সদস্যরূপে রাগবি ইউনিয়নে খেলেন।
দৃষ্টিনন্দন, আত্মবিশ্বাসী ও শক্তিধর খেলোয়াড় গ্রাহাম বার্লো মিডলসেক্স দলের অত্যন্ত গুরুত্বপূর্ণ খেলোয়াড় হিসেবে অংশগ্রহণ করতেন। ১৯৭০-এর দশকের শুরু থেকে ১৯৮০-এর দশকের সূচনালগ্নে মাইক ব্রিয়ারলি’র নেতৃত্বাধীন মিডলসেক্স দলে খেলতেন। সচরাচর তাঁকে স্বভাবজাত ক্রীড়াবিদ হিসেবে বর্ণনা করা হতো। উইকেটে খুব দ্রুতগতিতে দৌঁড়ুতেন। প্রায়শঃই তাঁকে সমগোত্রীয় ক্লাইভ র‌্যাডলি’র সাথে জুটি গড়তে দেখা যেতো। পরবর্তীতে উইল্ফ স্ল্যাকের সাথে জুটি গড়ে দলে প্রভূতঃ অবদান রাখতেন।
দলের পক্ষে তাঁকে একদিনের খেলায় প্রায়শঃই অংশগ্রহণ করতে দেখা যেতো। অসাধারণ ফিল্ডার হিসেবে ডেরেক র‌্যান্ডল ও তরুণ ডেভিড গাওয়ারের সাথে কভার অঞ্চলে অবস্থান করতেন। চমৎকার বাঁধার প্রাচীর গড়ে তুলে রান নিতে ব্যাটসম্যানদেরকে নিরুৎসাহিত করতেন, দ্রুত ও সঠিকভাবে রান আউটে ভূমিকা রাখতেন।
সমগ্র খেলোয়াড়ী জীবনে তিনটি টেস্টে অংশগ্রহণের সুযোগ হয় তাঁর। কিন্তু কোন ইনিংসেই বড় অঙ্কের রান তুলতে দেখা যায়নি। ফলশ্রুতিতে দল থেকে বাইরে চলে আসতে হয়েছিল। ১৭ ডিসেম্বর, ১৯৭৬ তারিখে ভারতের বিপক্ষে টেস্ট অভিষেক ঘটে গ্রাহাম বার্লো’র।
একদিনের আন্তর্জাতিকে তাঁর অভিষেক পর্বটি রাজকীয় ঢংয়ে সম্পন্ন হয়। তৎকালীন শক্তিশালী ওয়েস্ট ইন্ডিজ দলের বিপক্ষে রুখে দাড়িয়ে অপরাজিত ৮০ রানের মূল্যবান ইনিংস খেলেন। কিন্তু পরবর্তী পাঁচটি ওডিআইয়ে এ ধারা অব্যাহত রাখতে পারেননি। ১৯৭৬-৭৭ মৌসুমে ভারত সফরে যান। প্রথম-শ্রেণীর খেলাগুলোয় বেশ ভালো করলেও টেস্ট আঙ্গিনায় তার পুণরাবৃত্তি ঘটাতে পারেননি। ১৯৭৭ সালে অস্ট্রেলিয়ার বিপক্ষে আবারও ব্যর্থ হলে দল থেকে চলে আসতে বাধ্য হন। খেলোয়াড়ী জীবনের পাঁচ ইনিংস খেলে কোনটিতেই দুই অঙ্কের রান তুলতে পারেননি গ্রাহাম বার্লো। রক্ষণাত্মক ভঙ্গীমায় খেলায় অগ্রসর হবার ফলে দল নির্বাচকমণ্ডলীর নজর আর কাড়তে পারেননি তিনি।
আন্তর্জাতিক ক্রিকেট অঙ্গনে তেমন প্রভাববিস্তার করতে না পারলেও মিডলসেক্সের পক্ষে স্বীয় খেলার ধারা অব্যাহত রাখতে সক্ষমতা দেখিয়েছেন। প্রায়শঃই তাঁকে ব্যাটিং উদ্বোধন করতে দেখা যেতো। কিন্তু, ক্রমাগত পিঠের আঘাতে নিমজ্জ্ব থাকার প্রেক্ষিতে বেশ আগেই খেলা থেকে অবসর নিতে বাধ্য হন।
খেলার জগৎ থেকে অবসর নেয়ার পর কোচিংয়ের দিকে ঝুঁকে পড়েন। ২০০১ সালে নিউজিল্যান্ডে চলে যান। ২০০৪ সালে সেন্ট্রাল ডিস্ট্রিক্টস স্ট্যাগসের কোচের দায়িত্ব লাভ করেন গ্রাহাম বার্লো। পরবর্তীকালে হোয়াংগারেই এলাকায় বসবাস করতে থাকেন। পম্পালিয়ের ক্যাথলিক কলেজে ইংরেজি ও সামাজিক শিক্ষা বিষয়ে অধ্যাপনা করেন। এছাড়াও, হোয়াংগারেই বয়েজ হাই স্কুলে একসময় শিক্ষাদানে নিয়োজিত ছিলেন। বর্তমানে তিনি হোয়াংগারেই গার্লস হাই স্কুলে শিক্ষকতা করছেন।
অাফ্রিকা (টোটো সংগীত)
"অাফ্রিকা" হচ্ছে টোটো নামের একটি মার্কিন রক ব্যান্ডের সংগীত। এটি তাদের ১৯৮২ সালে প্রকাশিত অ্যালবাম, টোটো ৪ এ অর্ন্তগত ছিল। এটি পৃথকভাবে মুক্তি পায় ৩০ই সেপ্টেম্বর, ১৯৮২ সালে। এটি ইউএস বিলবোর্ড হট ১০০ চার্টে প্রথম স্থান অধিকার করেছিল ৫ই ফেব্রুয়ারি, ১৯৮৩ সালে (এটি ছিল উক্ত ব্যান্ডের একমাত্র গান যেটি উক্ত ম্যাগাজিনে প্রথম স্থান অধিকার করে।); এবং একই মাসে, ইউকে সিংগলস চার্টে তৃতীয় স্থান অধিকার করে। এই গানটি লিপিবদ্ধ করেন ব্যান্ডের কিবোর্ডিস্ট/সংগীতশিল্পী ডেভিড পাইচ ও ড্রামার জেফ পোর্কারো।
২৯ মে, ২০১৮ তারিখে উইজার উক্ত সংগীতের একটি রিমিক্স প্রকাশ করেন একটি ফ্যানের অনুরোধে।
হোতারু ইয়ামাগুচি
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
ফ্রাঙ্ক মরগান
ফ্রাঙ্ক মরগান (ইংরেজি: Frank Morgan; জন্ম: ফ্রান্সিস ফিলিপ ওপারমান, ১লা জুন ১৮৯০ - ১৮ই সেপ্টেম্বর ১৯৪৯) ছিলেন একজন মার্কিন অভিনেতা। চার দশকের অধিক সময় জুড়ে তিনি চলচ্চিত্রে কাজ করেছেন এবং তাকে বেশিরভাগ চলচ্চিত্রে চরিত্রাভিনেতা হিসেবে দেখা যায়। তিনি মেট্রো-গোল্ডউইন-মেয়ারের চুক্তিবদ্ধ অভিনয়শিল্পী ছিলেন। তিনি "দ্য উইজার্ড অব অজ" (১৯৩৯) চলচ্চিত্রে নাম ভূমিকায় অভিনয়ের জন্য প্রসিদ্ধ।
তিনি "দ্য অ্যাফেয়ার্স অব সেলিনি" (১৯৩৪) চলচ্চিত্রে ফ্লোরেন্সের ডিউক চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারে মনোনীত হন এবং "টর্টিলা ফ্ল্যাট" (১৯৪২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। হলিউড ওয়াক অব ফেমে তার নামাঙ্কিত দুটি তারকা রয়েছে; একটি চলচ্চিত্রের অবদানের জন্য ১৭০৮ ভাইন স্ট্রিটে এবং অপরটি বেতারে তার কাজের স্বীকৃতি হিসেবে ৬৭০০ হলিউড বলেভার্ডে অবস্থিত।
মরগান ১৮৯০ সালের ১লা জুন নিউ ইয়র্ক সিটিতে জন্মগ্রহণ করেন। তার জন্মনাম ফ্রান্সিস ফিলিপ ওপারমান। তার পিতা জর্জ ডিওগ্রাসিয়া ওপারমান এবং মাতা জোসেফিন রাইট (প্রদত্ত নাম: হানকক্স)। তার পিতা ভেনেজুয়েলায় জন্মগ্রহণ করেন, কিন্তু জার্মানির হামবুর্গে বেড়ে ওঠেন। তার পূর্বপুরুষগণ জার্মান ও স্পেনীয় ছিলেন। তার মাতা মার্কিন যুক্তরাষ্ট্রে জন্মগ্রহণ করেন। তার পূর্বপুরুষগণ ইংরেজ ছিলেন। ছয় ভাই ও পাঁচ বোনের মধ্যে তিনি সর্বকনিষ্ঠ। মরগান কর্নেল বিশ্ববিদ্যালয়ে পড়াশুনা করেন। সেখান তিনি ফি কাপ্পা সি ফ্র্যাটার্নিটি ও গ্লি ক্লাবের সাথে যুক্ত ছিলেন। তিনি পরবর্তীতে তার ভাই রাফ মরগানের মত বিনোদন জগতে প্রবেশ করেন। তিনি প্রথমে ব্রডওয়ে মঞ্চে ও পরে চলচ্চিত্রে কাজ করেন।
বিড়লা ইনস্টিটিউট অব টেকনোলজি, মেসরা
বিড়লা ইনস্টিটিউট অফ টেকনোলজি, মেসরা (বিআইটি মেসরা) ইউজিসি আইনের ৩ ধারার অধীনে উচ্চতর শিক্ষা প্রদানের ভারতীয় বিশ্ববিদ্যালয়। এটি ১৯৫৫ সালে ঝাড়খন্ড রাজ্যের মেসরায় জনদরদী ও শিল্পপতি শ্রী বি এম বিড়লা দ্বারা প্রতিষ্ঠিত হয়। পরে প্রতিষ্ঠানটির প্রধান হন জি পি বিড়লা এবং বর্তমান প্রধান হলেন সি.বি. বিড়লা।
মেসরাতে প্রধান ক্যাম্পাস একটি সম্পূর্ণ আবাসিক ক্যাম্পাস। মেসরায় প্রধান ক্যাম্পাস প্রতিষ্ঠার পর, ভারতের বিভিন্ন অঞ্চলে যেমন জয়পুর, নয়ডা, কলকাতা, পাটনা, রাঁচি ও দেওঘরের পাশাপাশি বিদেশে সংযুক্ত আরব আমিরাত, মাস্কাট ও ওমানে রাশ আল-খাইমা নামে প্রসারিত কেন্দ্র প্রতিষ্ঠিত হয়েছে।
বিড়লা ইনস্টিটিউট অফ টেকনোলজি প্রতিষ্ঠিত হয় ১৯৫৫ সালে শিল্পপতি ও মানবপ্রেমী বি এম বিড়লা দ্বারা মেসরাতে। প্রযুক্তি প্রতিষ্ঠানটি ১৯৬০ সাল পর্যন্ত পাটনা বিশ্ববিদ্যালয়ের সাথে যুক্ত ছিল, এবং তারপর এটি যুক্ত হয় ইনস্টিটিউট অফ সায়েন্স অ্যান্ড ম্যানেজমেন্ট, রাঁচির সঙ্গে। ১৯৮৬ সালে, "বিশ্ববিদ্যালয় অনুদান কমিশন আইন ১৯৫৬" - এর অনুচ্ছেদ ৩ -এর অধীন প্রতিম বিশ্ববিদ্যালয় হিসেবে স্বীকৃত হয়।
বিড়লা ইনস্টিটিউট অফ টেকনোলজি'তে ১৯৬৪ সালে ভারতের প্রথম প্রতিষ্ঠান হিসাবে স্থান প্রকৌশল ও রকেটের বিষয়ক একটি বিভাগ প্রতিষ্ঠিত হয়।
বিআইটি একটি ছোট শিল্প উদ্যোক্তা পার্কের ধারণা চালু করেছে এবং ভারতীয় উদ্যোক্তাদের জন্য পরিচর্চা, কেন্দ্রীয় নকশা এবং কর্মশালার সুবিধা ছাড়াও প্রাথমিক উদ্যোক্তাদের সহায়তা করার জন্য এটি প্রথম প্রতিষ্ঠান।
ক্ষুদ্র শিল্প গবেষণা এবং উন্নয়ন সংস্থা বা স্মল ইন্ডাস্ট্রিস রিসার্চ অ্যান্ড ডেভেলপমেন্ট অর্গানাইজেশন (SIRDO) ছোট উৎপাদনের জন্য একটি প্রাথমিক মঞ্চ হিসাবে কাজ করে, যা বিআইটি থেকে স্নাতকদের দ্বারা পরিচালিত হয় এবং ১৯৭০ সালে স্থাপন করা হয়। এই ধারণা থেকে তৈরি কোম্পানি হল মেডিটরণ আলকাস্ট। এই ধারণা প্রশংসা করা হয় ভারত সরকারের বিজ্ঞান এবং প্রযুক্তি বিভাগ দ্বারা। অন্যান্য প্রতিষ্ঠান যেমন আইআইটি-এর মতো বিজ্ঞান ও প্রযুক্তি শিল্প উদ্যোক্তা পার্ক (STEP) নামে এই ধারণা নিয়ে ছড়িয়ে পড়ে। উদ্যোক্তা উন্নয়ন সেল ২০০৭ সালে প্রতিষ্ঠিত হয় এবং ছাত্রদের দ্বারা পরিচালিত হয়। এই প্রচেষ্টায় আর্থিক শক্তি যোগ করার জন্য, বিআইটি নতুন উদ্যোক্তাদের একটি সীমিত সময়ের জন্য তহবিল প্রদান করতে স্মল ইন্ডাস্ট্রিস ডেভেলপমেন্ট ব্যাঙ্ক অফ ইন্ডিয়া (SIDBI) এর সাথে একটি চুক্তি দ্বারা সিডবিন সেন্টার ফর ইনোভেশন অ্যান্ড ইনকিউবেশন (এসসিআইআই) স্থাপন করেছে। নতুন উদ্যোক্তাদের একটি সীমিত সময়ের জন্য তহবিল প্রদান কোম্পানি শুরু করেছে এই প্রতিষ্ঠানে এবং প্রযুক্তিভিত্তিক সংগঠন ইনস্টিটিউটের অনুষদ এলাকায় গবেষণা ও উন্নয়নে সহায়তা প্রদান করছে।
বিআইটি ২০০০ সালে বাহরাইনের সমুদ্রের মধ্যে একটি কেন্দ্র প্রতিষ্ঠা করেছে। এটির আইএম অবকাঠামোর মূল অংশে একটি "পিএআরএএম ১০০০০" সুপারকম্পিউটার রয়েছে।
জনাথন প্রাইস
জনাথন প্রাইস (ইংরেজি: Jonathan Pryce; জন্ম: ১লা জুন ১৯৪৭) হলেন একজন ওয়েলসীয় অভিনেতা ও গায়ক। তিনি তার ভিন্নধর্মী কাজের জন্য সমাদৃত। মঞ্চে তার কাজের স্বীকৃতি হিসেবে তিনি দুটি টনি পুরস্কার, দুটি লরন্স অলিভিয়ে পুরস্কার ও একটি ড্রামা ডেস্ক পুরস্কার অর্জন করেন। এছাড়া "ক্যারিংটন" চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে কান চলচ্চিত্র উৎসব পুরস্কার লাভ করেন।
রয়্যাল একাডেমি অব ড্রামাটিক আর্টে পড়াশুনা করার সময়ে তার দীর্ঘ সময়ের বান্ধবী ও পরে স্ত্রী ইংরেজ অভিনেত্রী কেট ফ্যাহির সাথে তার সাক্ষাৎ হয়। ১৯৭০-এর দশকে তিনি মঞ্চে কাজ শুরু করেন। রয়্যাল কোর্ট থিয়েটারে "হ্যামলেট" মঞ্চনাটকে নাম ভূমিকায় অভিনয়ের জন্য তিনি শ্রেষ্ঠ অভিনেতা বিভাগে টনি পুরস্কার অর্জন করেন। এই অর্জনের পর তিনি কয়েকটি চলচ্চিত্র ও টেলিভিশনে পার্শ্ব ভূমিকায় অভিনয় করেন। তার একটি উল্লেখযোগ্য চলচ্চিত্র ভূমিকা ছিল টেরি গিলিয়াম পরিচালিত ১৯৮৫ সালের কাল্ট চলচ্চিত্র "ব্রাজিল"।
সাকুচিয়া বদিউজ্জামান দাখিল মাদ্রাসা
সাকুচিয়া বদিউজ্জামান দাখিল মাদ্রাসা বরিশাল বিভাগের ভোলা জেলার মনপুরা উপজেলার ৩ নং উত্তর সাকুচিয়া ইউনিয়নের চর গোয়ালিয়া গ্রামে অবস্থিত একটি দখিল মাদ্রাসা।
মাদ্রাসাটি ১৯৭৯ সালে মনপুরায় ১.৮ একর জমিতে প্রতিষ্ঠিত হয়। হাজী জয়নাল আবদীন এই মাদ্রাসার প্রতিষ্ঠাতা।
মাদ্রাসার অধ্যক্ষ জনাব মোহাম্মদ রফিউদ্দিন।
লিন বিয়াও
লিন বিয়াও চীনের সিভিল ওয়ার কমিউনিস্ট পার্টির কমিউনিস্ট পার্টির কমিউনিস্ট পার্টি বিশেষ করে উত্তরপূর্ব চীনে একটি মার্শাল অফ পপুলার রিপাবলিক অফ চায়না ছিলেন। । লিন যে জেনারেল ছিলেন তিনি লিয়াজেন ক্যাম্পেইন। লিয়াশেন এবং পিংজিন প্রচারাভিযান এর আদেশ দেন, যেখানে তিনি ম্যানচুরিয়ার ফিল্ড আর্মিকে বিজয়ী করে এবং পিপলস লিবারেশন আর্মি বেইজিংয়ে নেতৃত্ব দেন। তিনি ইয়াংচেজ নদী ১৯৪৯ সালে অতিক্রম করেছিলেন কুওমিনতাঙ এবং দক্ষিণপূর্ব চীনে উপকূলীয় প্রদেশের নিয়ন্ত্রণ গ্রহণ করেছিলেন। তিনি দশটি মার্শালের মধ্যে তৃতীয় স্থান পেয়েছেন। ঝু দে এবং পাং দেহুয়াই লিউনকে সিনিয়র হিসেবে বিবেচনা করা হতো, এবং লিন হেই লং এবং লিউ বোকেং এর সরাসরি এগিয়ে আসেন।
১৯৪৯ সালে গৃহযুদ্ধ শেষ হওয়ার পর লিন রাজনীতিতে সক্রিয় ভূমিকা গ্রহণ না করায় তিনি সরকারের সিভিল আমলাতন্ত্রের একটি অংশকে চীনের গণপ্রজাতন্ত্রী চীনের ডেপুটি ভাইস প্রিমিয়ারের উপ-উপদেষ্টা হিসেবে নিযুক্ত করেন। পিপলস রিপাবলিক অফ চাইনীয়াং ১৯৫৪ সাল থেকে ১৯৬৪ সাল থেকে প্রথম-রূঢ় উপরাষ্ট্রপতি পদে অধিষ্ঠিত হয়েছেন। চীনের কমিউনিস্ট পার্টির ভাইস চেয়ারম্যান ভ্যান চেয়ারম্যানের নাম দিয়ে লিন রাজনীতিতে সক্রিয় হয়ে ওঠে। কমিউনিস্ট পার্টি অব চায়না ১৯৫৮ সালে তিনি উপরাষ্ট্রপতি, ভাইস চেয়ারম্যান এবং ন্যাশনাল ডিফেন্সের মাননীয় জাতীয় প্রতিরক্ষা মন্ত্রী ১৯৫৯ সাল থেকে পরবর্তী তিনটি দায়িত্ব পালন করেন। মাও জেডং এর প্রতিষ্ঠা ব্যক্তিত্বের অর্চনা লিওন ১৯৬০ সালে প্রথম প্রজন্মের সাংস্কৃতিক বিপ্লব -এর জন্য পুরস্কৃত হন এবং মাও এর মনোনীত উত্তরাধিকারী হিসেবে তার পুরস্কৃত হন। চীনের কমিউনিস্ট পার্টির একমাত্র ভাইস চেয়ারম্যান, তার মৃত্যু পর্যন্ত ১৯৬৬ সাল থেকে
বাংলাদেশে স্থানীয় সরকার
বাংলাদেশে তিন স্তর বিশিষ্ট স্থানীয় সরকার বিদ্যমান। এখানে প্রথম স্তরের প্রশাসনিক একক বিভাগ পর্যায়ে কোন স্থানীয় সরকার নেই। দ্বিতীয় স্তরের প্রশাসনিক একক জেলা পর্যায়ে স্থানীয় সরকার (৬৪টি জেলায় জেলা পরিষদ), উপজেলা পর্যায়ে উপজেলা পরিষদ এবং গ্রাম এলাকায় ইউনিয়ন পরিষদ, ছোট শহর এলাকায় পৌরসভা ও বড় শহরে সিটি কর্পোরেশন হল স্থানীয় সরকারের একটি অংশ। বর্তমানে স্থানীয় সরকার বডিতে তিনজন মহিলা সদস্যরা জন্য আসন সংরক্ষিত হয়, যা ১৯৭৬ সালে জিয়াউর রহমান সরকার চালু করে। বাংলাদেশের স্থানীয় সরকার সমূহ হল -
এছাড়াও বাংলাদেশের তিন পার্বত্য জেলায় জেলা পরিষদের পাশাপাশি রয়েছে পার্বত্য জেলা স্থানীয় সরকার পরিষদ। জেলা পরিষদ ও পার্বত্য স্থানীয় সরকার পরিষদের কাজ ভিন্ন।
জেলা পরিষদ হল বাংলাদেশের স্থানীয় সরকার ব্যবস্থার একটি একক, যা রাষ্ট্রে বিদ্যমান তিন ধরনের স্থানীয় সরকার ব্যবস্থার জেলা পর্যায়ে কাজ করে। এর প্রধান হলেন জেলা পরিষদ চেয়ারম্যান এবং এ সংস্থা ৮টি খাত নিয়ে কাজ করে।
উপজেলা পরিষদ বাংলাদেশের প্রসাশনিক ব্যবস্থার একটি একক অংশ। । একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে
ইউনিয়ন পরিষদ বা ইউনিয়ন হল বাংলাদেশের পল্লী অঞ্চলের সর্বনিম্ন প্রশাসনিক ইউনিট । গ্রাম চৌকিদারি আইনের ১৮৭০ এর অধীনে ১৮৭০ সালে কিছু পল্লী সংস্থা গঠনের উদ্যোগ নেয়া হলে ইউনিয়নের সৃষ্টি হয়। এ আইনের অধীনে প্রতিটি গ্রামে পাহারা টহল ব্যবস্থা চালু করার উদ্দেশ্যে কতগুলো গ্রাম নিয়ে একটি করে ইউনিয়ন গঠিত হয়। ইউনিয়ন গঠনের বিস্তারিত দিকনির্দেশনা লিপিবদ্ধ রয়েছে বেঙ্গল চৌকিদারী ম্যানুয়েলের দ্বিতীয় ও তৃতীয় অণুচ্ছেদে। এই প্রক্রিয়ার বিকাশের মধ্য দিয়ে একটি স্থানীয় সরকার ইউনিটের ধারণার সৃষ্টি হয়। প্রাথমিক পর্যায়ে এর ভূমিকা নিরাপত্তামূলক কর্মকাণ্ডে সীমাবদ্ধ থাকলে ও পরবর্তী কালে এটিই স্থানীয় সরকারের প্রাথমিক ইউনিটের ভিত্তিরুপে গড়ে উঠে। বাংলাদেশে বর্তমানে ৪৫৫৪টি ইউনিয়ন আছে।
জাতীয় রেডিও জ্যোতিঃপদার্থবিজ্ঞান কেন্দ্র
জাতীয় রেডিও জ্যোতিঃপদার্থবিজ্ঞান কেন্দ্র বা ন্যাশনাল সেন্টার ফর রেডিও অ্যাস্ট্রোফিজিক্স (এনসিআরএ) () ভারতের একটি প্রথম সারির গবেষণা প্রতিষ্ঠান, যা রেডিও জ্যোতির্বিজ্ঞানের বিষয়ে গবেষণা চালায়, এটি পুনে বিশ্ববিদ্যালয়ের ক্যাম্পাসে (শুধু আইইউসিএএএ পাশের) অবস্থিত। এটি ভারতের মুম্বই শহরে অবস্থিত টাটা ইন্সটিটিউট অফ ফান্ডামেন্টাল রিসার্চ এর অংশ। জ্যোতির্বিজ্ঞান ও জ্যোতিঃপদার্থবিজ্ঞানের বিভিন্ন বিষয়ে জাতীয় রেডিও জ্যোতিঃপদার্থবিজ্ঞান কেন্দ্রের একটি সক্রিয় গবেষণা কর্মসূচী রয়েছে, যার মধ্যে সূর্য, আন্তঃগ্রহ ছাপচিত্র, পালসার, মধ্যস্থলের মাধ্যম, সক্রিয় ছায়াপথ এবং মহাজাগতিক বিজ্ঞান এবং বিশেষত রেডিও জ্যোতির্বিজ্ঞান এবং রেডিও যন্ত্রানুষঙ্গের বিশেষ ক্ষেত্র রয়েছে। "এনসিআরএ" প্রকৌশল ক্ষেত্রে যেমন এনালগ এবং ডিজিটাল ইলেক্ট্রনিক্স, সংকেত বিশ্লেষণ, অ্যান্টেনা নকশা, সংযোগ এবং সফটওয়্যার উন্নয়নসহ বিভিন্ন বিষয়ে উত্তেজনাপূর্ণ সুযোগ ও চ্যালেঞ্জ প্রদান করে। "এনসিআরএ" জ্যোতিষ মেট্রুইওয়ে রেডিও টেলিস্কোপ (জিএমআরটি) প্রতিষ্ঠা করেছে, যা পুয়ের্তো থেকে ৮০ কিলোমিটার দূরত্বে অবস্থিত খোদাদে অবস্থিত, যেটি মিটার তরঙ্গদৈর্ঘ্যে কাজ করা বিশ্বের বৃহত্তম টেলিস্কোপ। এনসিআরএও উটয় রেডিও টেলিস্কোপ (ওআরটি) পরিচালনা করে, যা ভারতে উদগামণ্ডলম- এর কাছাকাছি অবস্থিত একটি বড় চোঙের মতো টেলিস্কোপ।
গোবিন্দ স্বরূপের নেতৃত্বে ১৯৬০ সালের গোড়ার দিকে প্রতিষ্ঠিত রেডিও জ্যোতির্বিজ্ঞান বিভাগের কেন্দ্রটি টিআইএফআর-এর মূল কেন্দ্র। এটি রেডিও টেলিস্কোপ নির্মিত এবং নির্মিত গ্রুপ। ৮০-এর দশকের শুরুতে একটি নতুন দূরবীক্ষণের জন্য একটি উচ্চাভিলাষী পরিকল্পনা "দৈত্য মেট্রুইভ রেডিও টেলিস্কোপ" প্রস্তাব করা হয়েছিল। যেহেতু এই নতুন টেলিস্কোপের জন্য নির্বাচিত স্থানটি পুণের নিকটবর্তী ছিল, ফলে এই বিভাগটির জন্য একটি নতুন ভবন পুনে বিশ্ববিদ্যালয়ের মনোরম ক্যাম্পাসে নির্মিত হয়েছিল। রেডিও জ্যোতির্বিজ্ঞান বিভাগ এই সময় চারপাশে রেডিও এস্ট্রোফিজিক্স ন্যাশনাল সেন্টার মধ্যে মরফেড।
টাটা ইনস্টিটিউট অফ ফান্ডামেন্টাল রিসার্চ (এনসিআরএ-টিআইএফআর) -এর জাতীয় রেডিও জ্যোতিঃপদার্থবিজ্ঞান কেন্দ্রটি ভারতের রেডিও জ্যোতির্বিজ্ঞানের প্রারম্ভিক প্রতিষ্ঠান এবং পৃথিবীর মধ্যে এই ক্ষেত্রের সেরা প্রতিষ্ঠানগুলির মধ্যে একটি। এনসিআরএ- টিআইএফআরআর-তে গবেষণা কার্যক্রম কম তরঙ্গের রেডিও জ্যোতির্বিজ্ঞানের উপর ভিত্তি করে গবেষণা করা হয়, যার মধ্যে রয়েছে সৌর পদার্থবিজ্ঞান, পালসার, সক্রিয় ছায়াপথ কেন্দ্রীণ, অন্তর্বর্তী মাধ্যম, সুপারনোভার অবশিষ্টাংশ, ছায়াপথের কেন্দ্র, নিকটবর্তী ছায়াপথসমূহ, উচ্চ-রেডহিফ্ট ছায়াপথ, মৌলিক ধ্রুব বিবর্তন এবং পুনরাবৃত্তির যুগ। এনসিআরএ-টিআইএফআর দ্বারা বিশ্বের বৃহত্তম স্টিয়ারেবল রেডিও টেলিস্কোপ নির্মিত এবং পরিচালনা করে, জায়ান্ট মেটাওয়েব রেডিও টেলিস্কোপ, পাশাপাশি উটয় রেডিও টেলিস্কোপ এবং জ্যোতির্বিজ্ঞান ও জ্যোতিঃপদার্থবিজ্ঞানের সীমানার পাশাপাশি যন্ত্রান্বয়ী উন্নয়ন হিসাবে কাজ করে।
অরণ্যষষ্ঠী ব্রত
অরণ্যষষ্ঠী ব্রত বা জামাইষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের সন্তানবতী মহিলারা পরিবারের মঙ্গল ও জনসম্পদ বৃদ্ধির কামনায় এই লৌকিক ব্রত পালন করেন। এটি জ্যৈষ্ঠ মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়। এদিন বিবাহিতা কন্যা ও জামাতাকে নিমন্ত্রণ করে আপ্যায়নের সামাজিক রীতি আছে।
অরণ্যষষ্ঠী পালনের প্রথম পর্যায়ে প্রয়োজনীয় উপকরণ অর্থাৎ ১টি গাছের ডাল, ৭টি তালপাতার পাখা, বাঁশের নতুন বের হওয়া শিষ, ষাট গাছি দূর্বা, ষাটটি ধান ও বোঁটাসহ জোড়া করমচা সংগ্রহ করতে হয়।
দ্বিতীয় পর্যায়ে ষাটটি ধান পিটুলি করে বাঁশের শিষের সঙ্গে বেঁধে দিতে হয়। এরসাথে যুক্ত করা হয় জোড়া করমচা। এরপরে গাছের ডালটি মাটিতে পুঁতে দিতে হয়।
ব্রতপালনের অঙ্গ হিসাবে অন্য সন্তানদের সঙ্গে নিমন্ত্রিত জামাইয়ের কপালে হলুদ-তেল ছুঁইয়ে হাতে 'ষাট-সূতা' (হলুদে ছোপানো ছয়গাছি পাকানো সুতো) বেঁধে দেওয়া হয়। তারপর নতুন বস্ত্র ও নানারকম উৎকৃষ্ট আহার্যে জামাইকে আপ্যায়ন করা হয়। পশ্চিমবঙ্গের কোনো কোনো জায়গায় "জামাইষষ্ঠী" উপলক্ষ্যে কাদাখেলার রীতি ও জামাতার গৃহে 'ষষ্ঠীর তত্ত্ব' পাঠানোর চল আছে।
অশোকষষ্ঠী ব্রত
অশোকষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের সন্তানবতী মহিলারা সন্তান এবং পরিবারের মঙ্গলকামনায় এই ব্রত পালন করে। এটি চৈত্র মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়।
অশোকষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ ছয়টি অশোক ফুলের কুঁড়ি, মুগকলাই ও দই/কাঁঠালি কলা সংগ্রহ করতে হয়।
দ্বিতীয় পর্যায়ে ষষ্ঠী পূজার পর দই/কাঁঠালি কলার মধ্যে ফুলের কুঁড়িগুলি রেখে দাঁতে না লাগিয়ে গিলে খাওয়া হয়। এরপর মুগকলাই খেয়ে সারাদিনের উপবাস ভঙ্গ করতে হয়।
শীতলষষ্ঠী ব্রত
শীতলষষ্ঠী ব্রত বা শিলষষ্ঠী বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের সন্তানবতী মহিলারা সংসারের মঙ্গলকামনায় এই ব্রত পালন করেন। এটি মাঘ মাসের শ্রীপঞ্চমীর পরদিন শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়।
শীতলষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ বাটনা বাটার শিল, বাঁশপাতা, জোড়া কলা, ২১টি সজনে ফুল, তালপাতার পাখা এবং আল্পনার জন্য আতপ চালের পিটুলি সংগ্রহ করতে হয়।
দ্বিতীয় পর্যায়ে উঠোনে বাটনা বাটার শিলের উপর পিটুলি দিয়ে ষাইটমূর্তির আল্পনা এঁকে নোড়ার কোলে বাঁশপাতা, জোড়া কলা ও সজনে ফুল দিতে হয়। এরপরে তালপাতার পাখা দিয়ে শিলটিকে বাতাস করতে হয়।
পাটাইষষ্ঠী ব্রত
পাটাইষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সন্তানের আয়ুবৃদ্ধির কামনায় এই ব্রত পালন করেন। এটি পৌষ মাসের শুক্লাষষ্ঠী তিথিতে ষষ্ঠী দেবীর পূজা হিসাবে পালন করা হয়।
পাটাইষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ বেনাগাছের পাটাই সংগ্রহ করতে হয়।
দ্বিতীয় পর্যায়ে উঠোনে ছোট পুকুর কেটে বেনাগাছের পাটাইটি পুঁতে দিয়ে পূজা করতে হয়।
দুর্গাষষ্ঠী ব্রত
দুর্গাষষ্ঠী ব্রত বা বোধনষষ্ঠী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সাংসারিক মঙ্গলকামনায় এই ব্রত পালন করেন। এটি আশ্বিন মাসের শুক্লাষষ্ঠী তিথিতে শারদীয়া দুর্গাপূজার বোধনের দিনে ষষ্ঠী পূজা হিসাবে পালন করা হয়।
দুর্গাষষ্ঠী ব্রত পালনের প্রথম পর্যায়ে প্রয়োজনীয় উপকরণ অর্থাৎ ফুল, ফল, ধূপ, দীপ, দূর্বা, আতপচাল ও মিষ্টান্ন সংগ্রহ করতে হয়।
দ্বিতীয় পর্যায়ে উপকরণগুলি দিয়ে দেবীর পূজা করতে হয়। এদিন অন্নভোগ বা ভাত খাওয়া নিষিদ্ধ।
কারা সাগর
কারা সাগর () হলো উত্তর সাইবেরিয়ার অন্তর্গত উত্তর মহাসাগরের একটি সাগর।
নখ ছুটের ব্রত
নখ ছুটের ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সৌন্দর্য সাধনা, স্বামী সোহাগী, পতি ও পুত্রের মঙ্গলকামনায় এই ব্রত পালন করেন। এটি চৈত্র মাসের চতুর্থী তিথিতে পালন করা হয়। পরপর চার বছর ব্রতটি উদযাপন করতে হয়।
নখ ছুটের ব্রত পালনের প্রথম পর্যায়ে প্রয়োজনীয় উপকরণ অর্থাৎ ১টি গামছা, ৫টি হলুদ, ৫ কড়া কড়ি, ৫টি পান, মধু, পটল, কলা, ৫টি সুপুরি, দুধে আলতা, কালো রঙে ছোপানো পাট সংগ্রহ করতে হয়।
দ্বিতীয় পর্যায়ে ব্রত পালনের অংশ হিসাবে মাঘ মাসের সংক্রান্তি থেকে হাত-পায়ের নখ কাটা যায় না এবং ব্রত উদযাপন পর্যন্ত মাথায় তেল দেওয়া যায় না। ব্রতের দিন উপকরণ সহযোগে পূজা করতে হয়।
একেবারে শেষে নাপিতানিকে দিয়ে নখ কেটে ব্রত সমাপন করা হয়।
২০১৮ ফিফা বিশ্বকাপ সম্প্রচার স্বত্ত্ব
ফিফা, বিভিন্ন কোম্পানির মাধ্যমে, নিম্নোক্ত সম্প্রচারকদের কাছে ২০১৮ ফিফা বিশ্বকাপের সম্প্রচার স্বত্ত্ব বিক্রয় করেছে:
বিশ্ব দুগ্ধ দিবস
বিশ্ব দুগ্ধ দিবস বৈশ্বিক খাদ্য হিসেবে দুধের গুরুত্ব তুলে ধরার লক্ষ্যে জাতিসংঘের অঙ্গসংগঠন খাদ্য ও কৃষি সংস্থা ঘোষিত একটি আন্তর্জাতিক দিবস। ২০০১ সাল থেকে প্রতিবছর ১ জুন দিবসটি পালিত হয়। ডেইরি খাতের কার্যক্রম বৃদ্ধির সুযোগ সৃষ্টি করার লক্ষ্য নিয়ে দিনটি উদযাপিত হয়।
খাদ্য ও কৃষি সংস্থা সর্বপ্রথম ২০০১ সালে বিশ্ব দুগ্ধ দিবস উদযাপনের জন্য ১ জুনকে নির্ধারণ করে। বিশ্বের বিভিন্ন দেশে বছরের এই সময়েই দুগ্ধ দিবস উদযাপিত হতো। দিবসটি দুধ এবং দুগ্ধ শিল্পের সাথে সম্পৃক্ত কার্যক্রমে আরো মনোযোগ দেওয়ার সুযোগ প্রদান করে।
২০১৬ সাল নাগাদ বিশ্বের প্রায় ৪০টি দেশে দুধ দিবস উদযাপিত হয়। এ দিন জাতীয় অর্থনীতিতে দুগ্ধ শিল্পের গুরুত্ব তুলে ধরে বিভিন্ন কার্যক্রমের আয়োজন করা হয়।
বিশ্ব দুগ্ধ প্লাটফর্ম ২০১৮ ও ২০১৯ সালের দুগ্ধ দিবস উদযাপনের জন্য ‘‘এক গ্লাস বৃদ্ধি কর’’ (রেইজ এ গ্লাস; হ্যাশট্যাগ: #WorldMilkDay) নামে একটি বিশেষ অভিযান পরিচালনা করছে।
দুগ্ধজাত অমূলক স্বাস্থ্যবিষয়ক দাবি ও সেই সাথে দুগ্ধ শিল্পে প্রাণি নির্যাতনের বিষয়টিকে গুরুত্ব দিয়ে ২২ আগস্ট ‘‘বিশ্ব শিল্প দুগ্ধ দিবস’’ এর আয়োজন করা হয়েছে। কার্যক্রমটিকে এগিয়ে নেওয়ার জন্য সমর্থকেরা হ্যাশট্যাগ #WorldPlantMilkDay ব্যবহার করেন।
বসন্তবুড়ী ব্রত
বসন্তবুড়ী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা বসন্ত রোগের নিরাময় কামনায় এই ব্রত পালন করেন। এটি চৈত্র মাসের শুক্লপক্ষে করা হয়। ব্রতটি পশ্চিমবঙ্গের উত্তর চব্বিশ পরগনা জেলায় বিশেষভাবে প্রচলিত।
বসন্তবুড়ী ব্রত পালনের প্রথম পর্যায়ে প্রয়োজনীয় উপকরণ অর্থাৎ মঙ্গল ঘট ও ডাব সংগ্রহ করতে হয়।
দ্বিতীয় পর্যায়ে ব্রতের দিন সারাদিন উপবাস করে বাড়ির উঠোনে উন্মুক্ত স্থানে একটি ঘটের উপর ডাবটি রাখা হয়। এরপর ঐ ডাবের জল দিয়ে ঘটটিকে স্নান করিয়ে পূজা করতে হয়।
আমির আবেদজাদেহ
আমির আবেদজাদেহ (, জন্ম: ২৬ এপ্রিল ১৯৯৪) হলেন একজন ইরানী পেশাদার ফুটবলার, যিনি পর্তুগিজ ক্লাব মারিতিমো এবং ইরান জাতীয় দলের হয়ে একজন গোলরক্ষক হিসেবে খেলেন। তিনি হচ্ছেন সাবেক ইরানী গোলরক্ষক আহমদ রেজা আবেদজাদেহের ছেলে।
২০১৭ সালের ৫ই নভেম্বর তারিখে, আবেদজাদেহ পানামা এবং ভেনিজুয়েলার বিরুদ্ধে দুটি প্রীতি ম্যাচের জন্য সর্বপ্রথম ইরান দলে ডাক পান।
২০১৮ সালের মে মাসে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ইরান দলে ডাক পান।
জিতাষ্টমী ব্রত
জিতাষ্টমী ব্রত বাংলার হিন্দুসমাজের অশাস্ত্রীয় বা মেয়েলি ব্রতগুলির অন্তর্গত একটি সধবা ব্রত। গ্রামীণ বাংলার বাঙালি হিন্দুঘরের মহিলারা সন্তানের আয়ুবৃদ্ধি ও মঙ্গলকামনায় এই ব্রত পালন করেন। এটি আশ্বিন মাসের কৃষ্ণাষ্টমী তিথিতে পালন করা হয়।
জিতাষ্টমীর পরদিন কৃষ্ণানবমীতে স্থানবিশেষে শারদীয়া দুর্গাপূজার প্রথম বোধন আরম্ভ হয়। এই ব্রত লোকভাষায় "জিতা" বা "বড়ষষ্ঠী" নামেও পরিচিত। এদিন গৃহের উঠানে গর্ত করে বটগাছের ডাল, ধান, আখ প্রভৃতি গাছকে পূজা করা হয় জীমূতবাহনের প্রতীকরূপে।
জিতাষ্টমী ব্রত পালনের প্রথম পর্যায়ে বেলগাছ, কলাগাছ, ভিজে ছোলা, মটর ও ফলের বিভিন্ন নৈবেদ্য সংগ্রহ করতে হয়।
দ্বিতীয় পর্যায়ে বাড়ির উঠোনে ছোট পুকুর কেটে বেলগাছ, কলাগাছ প্রভৃতি পুঁতে পূজা করতে হয়।
পেজমান মোন্তাজেরী
পেজমান মোন্তাজেরী (, জন্ম: ৬ সেপ্টেম্বর ১৯৮৩) হলেন একজন ইরানী পেশাদার ফুটবলার, যিনি ইরানী ক্লাব এস্তেঘলাল এবং ইরান জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তার ভাই, নাদার মোন্তাজেরী ইরান জাতীয় রাগবি ইউনিয়ন দলের হয়ে খেলেন এবং তার চাচাতো ভাই, রুজবেহ মাদাদী ইরান জাতীয় ফুটবল একাডেমীর কোচের দায়িত্ব পালন করেন।
আলী ঘলিজাদেহ
আলী ঘলিজাদেহ (; জন্ম: ১০ মার্চ ১৯৯৬) হলেন একজন ইরানী পেশাদার ফুটবলার, যিনি বেলজীয় ক্লাব শারলেরয় এবং ইরান জাতীয় দলের হয়ে একজন মধ্যমাঠের খেলোয়াড় হিসেবে খেলেন।
অক্ষয় তৃতীয়া ব্রত
অক্ষয় তৃতীয়া ব্রত বাংলার হিন্দুসমাজের অশাস্ত্রীয় ব্রতগুলির অন্তর্গত একটি ব্রত। গ্রামীণ বাংলার বাঙালি হিন্দুঘরের পুরুষ এবং মহিলারা সর্বসুখের অধিকারী হতে এবং মৃত্যুর পর বৈকুণ্ঠবাসের সৌভাগ্যলাভ করতে এই ব্রত পালন করেন। এটি বৈশাখ মাসের শুক্লপক্ষে অক্ষয় তৃতীয়া তিথিতে পালন করা হয়। পরপর আট বছর ব্রতটি উদযাপন করতে হয়।
অক্ষয় তৃতীয়া ব্রত পালনের প্রথম পর্যায়ে প্রয়োজনীয় উপকরণ অর্থাৎ নতুন কাপড়, কলসী, যব, ভুজ্জি, তালপাতার পাখা ও গামছা সংগ্রহ করতে হয়।
দ্বিতীয় পর্যায়ে প্রথমে যব দিয়ে লক্ষ্মী-নারায়ণ পূজা করতে হয়। তারপর ভুজ্জি, জলভরা কলসী, তালপাতার পাখা,গামছা বা নতুন কাপড় ব্রাহ্মণকে প্রদান করতে হয়।
শেখু কুয়াতে
শেখু কুয়াতে (জন্ম: ২১ ডিসেম্বর ১৯৮৯) হলেন সেনেগালের একজন পেশাদার ফুটবলার, যিনি ইংরেজ ক্লাব ওয়েস্ট হ্যাম ইউনাইটেড ফুটবল ক্লাব এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।
শেখ এন'দোয়ে
শেখ এন'দোয়ে (জন্ম: ২৯ মার্চ ১৯৮৬) হলেন সেনেগালের একজন পেশাদার ফুটবলার, যিনি ইংরেজ ক্লাব বার্মিংহ্যাম সিটি ফুটবল ক্লাব এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
তিনি ২০১৪ সালে, সেনেগাল জাতীয় দলের হয়ে আন্তর্জাতিক পর্যায়ে অভিষেক করেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।
ক্রেতেইল
অ্যাঞ্জার্স
রাধাষ্টমী ব্রত
রাধাষ্টমী ব্রত বাংলার হিন্দুসমাজের মেয়েলি ব্রতগুলির অন্তর্গত একটি ব্রত। বাংলার বাঙালি হিন্দুঘরের (প্রধানত বৈষ্ণব মতাবলম্বী) মহিলারা সাংসারিক সুখশান্তি ও মঙ্গলকামনায় এই ব্রত পালন করেন। এটি ভাদ্র মাসের শুক্লপক্ষে রাধাষ্টমী তিথিতে শ্রীরাধিকার পূজার অংশ হিসাবে পালন করা হয়।
রাধাষ্টমী ব্রত পালনের প্রথম পর্যায়ে প্রয়োজনীয় উপকরণ অর্থাৎ ফুল,আতপ চাল, সিদ্ধ চাল এবং নৈবেদ্য হিসাবে আটরকমের আটটি ফল সংগ্রহ করতে হয়।
দ্বিতীয় পর্যায়ে ব্রতের সারাদিন উপবাসী থেকে উপকরণগুলি দিয়ে রাধা ও অষ্টসখীর পূজা, এবং পৃথকভাবে বৃষভানু ও নন্দরাজার পূজা করতে হয়।
ব্রতের পরদিন ব্রাহ্মণ ও বৈষ্ণবদের ভোজন করিয়ে ব্রত সমাপন করতে হয়।
আলফ্রেদ এন'দিয়ায়ে
আলফ্রেদ জন মোমার এন'দিয়ায়ে (জন্ম: ৬ মার্চ ১৯৯০) হলেন সেনেগালের একজন পেশাদার ফুটবলার, যিনি স্পেনীয় ক্লাব ভিয়ারিয়াল হতে ইংরেজ ক্লাব উভারহ্যাম্পটন ওয়ান্ডারার্সে ধারে এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।
উভারহ্যাম্পটন ওয়ান্ডারার্স
জন্মাষ্টমী ব্রত
কৃষ্ণ জন্মাষ্টমী ব্রত বাংলার হিন্দুসমাজের আচরণীয় ব্রতগুলির অন্তর্গত একটি ব্রত। বাংলার বাঙালি হিন্দুঘরের (প্রধানত বৈষ্ণব মতাবলম্বী) পুরুষ ও মহিলারা জাগতিক মঙ্গলকামনায় এবং অশুভ-অকল্যাণ দূর করতে এই ব্রত পালন করেন। এটি ভাদ্র মাসের কৃষ্ণপক্ষে জন্মাষ্টমী তিথিতে শ্রীকৃষ্ণের পূজার অঙ্গ হিসাবে পালন করা হয়।
জন্মাষ্টমী ব্রত পালনের প্রথম পর্যায়ে প্রয়োজনীয় উপকরণ অর্থাৎ ফুল, আতপ চাল, ফলের নৈবেদ্য, ফুল, তুলসীপাতা, দূর্বা, ধূপ, দীপ, পঞ্চগব্য, পঞ্চগুড়ি, পাট, বালি, পঞ্চবর্ণের গুড়ো, মধু পর্কের বাটি, আসন-অঙ্গুরী সংগ্রহ করতে হয়।
দ্বিতীয় পর্যায়ে ব্রতের সারাদিন উপবাসী থেকে উপকরণগুলি দিয়ে শ্রীকৃষ্ণের পূজা করতে হয়। ব্রতভঙ্গের পর নিরামিষ আহার গ্রহণ করতে হয়।
বাদু এন'দিয়ায়ে
পাপা আলিনু এনদিয়ায়ে, বাদু এন'দিয়ায়ে নামেই অধিক পরিচিত (জন্ম: ২৭ অক্টোবর ১৯৯০) হলেন সেনেগালের একজন পেশাদার ফুটবলার, যিনি ইংরেজ ক্লাব স্টোক সিটি ফুটবল ক্লাব এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি পূর্বে দিয়াম্বার্সের একাডেমী পর্যায়ে খেলেছেন।
২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান।
সাদিও মানে
সাদিও মানে (জন্ম: ১০ এপ্রিল ১৯৯২) হলেন সেনেগালের একজন পেশাদার ফুটবলার, যিনি ইংরেজ ক্লাব লিভারপুল ফুটবল ক্লাব এবং সেনেগাল জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ১৭শে মে রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান। ২৪শে জুন গ্রুপ পর্বের দ্বিতীয় খেলায় তিনি জাপানের বিপক্ষে একটি গোল করেন।
রেড বুল সালজবুর্গ
লিভারপুল
ব্যক্তিগত
ইসলামপুর বিধানসভা কেন্দ্র
ইসলামপুর (বিধানসভা কেন্দ্র) ভারতীয় রাজ্য পশ্চিমবঙ্গের উত্তর দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে ২৯ নং ইসলামপুর বিধানসভা কেন্দ্রটি ইসলামপুর পৌরসভা এবং আগদিমতী খান্তি, গাইসাল-১, গাইসাল-২, গুঞ্জারিয়া, ইসলামপুর, মাটিকুন্দা-১, মাটিকুন্দা-২,পন্ডিতপোতা-১, পন্ডিতপোতা-২,রামগঞ্জ-১ এবং রামগঞ্জ-২ গ্রাম পঞ্চায়েত গুলি ইসলামপুর সিডি ব্লক এর অন্তর্গত।
ইসলামপুর বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত। পূর্বে এটি দার্জিলিং লোকসভা কেন্দ্রের কেন্দ্রের অন্তর্গত ছিলো।
.*নির্বাচনের সময়ে এলাকাটি বিহারে ছিল।
পশ্চিমবঙ্গ বিধানসভা নির্বাচন, ২০১৬, কংগ্রেসের কানাইয়া লাল আগরওয়াল তার নিকটতম প্রতিদ্বন্দ্বী তৃণমূলের আব্দুল করিম চৌধুরীকে পরাজিত করেন।
২০১১ সালের নির্বাচনে, তৃণমূল কংগ্রেসের আব্দুল করিম চৌধুরী তার নিকটতম প্রতিদ্বন্দ্বী সিপিআই (এম) -এর সায়েদা ফারহাত আফরোজকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর এমডি. ফারুক ইসলামপুর বিধানসভা কেন্দ্র থেকে জয়ী হন, তার নিকটতম প্রতিদ্বন্দ্বী তৃণমূল কংগ্রেসের আব্দুল করিম চৌধুরীকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে আবদুল করিম চৌধুরী তৃণমূল কংগ্রেসের হয়ে প্রতিনিধিত্ব করেন এবং ১৯৯৬ এবং ১৯৯১ সালে কংগ্রেস হয়ে প্রতিনিধিত্ব করেন, সিপিআই (এম) -এর এমডি. ফারুক আজমকে পরাজিত করেন। ১৯৮৭ সালে সিপিআই (এম) -এর এমডি. ফারুক আজম কংগ্রেসের আব্দুল করিম চৌধুরীকে পরাজিত করেন। ১৯৮২ সালে কংগ্রেস/নির্দলের আবদুল করিম চৌধুরী সিপিআই (এম) -এর এমডি. ফয়াইকাজমকে এবং ১৯৭৭ সালে নির্দলের গৌতম গুপ্তকে পরাজিত করেন।
১৯৭৭ সালে পশ্চিমবঙ্গে ইসলামপুর বিধানসভা কেন্দ্র গঠিত হয়েছিল, ১৯৫১ সালে স্বাধীন ভারতের প্রথম নির্বাচন বিহারের অংশ ছিল। ১৯৫১ সালে কংগ্রেসের চৌধুরী মোহাম্মদ আফাক ইসলামপুর কেন্দ্র থেকে আসন লাভ করেন।
ইয়োশিনরি মুতো
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
লরা ইঙ্গলস ওয়াইল্ডার
লরা ইঙ্গলস ওয়াইল্ডার একজন আমেরিকান লেখক যিনি মাত্র কয়েকটি আত্মজীবনী মূলক বই লিখে খ্যাতি অর্জন করেছেন। তার লেখা "লিটল হাউস" নামে বইগুলোর সিরিজ ১৯৩২ থেকে ১৯৪৭ সাল পর্যন্ত প্রকাশিত হয় যা বিপুল জনপ্রিয়তা লাভ করেছিল। এই বইগুলোর লরা তিনি নিজেই এবং তার জীবনের কাহিনী ফুটে উঠেছে এই জনপ্রিয় সিরিজগুলোতে।
লরা ইঙ্গলস ১৮৬৭ সালের ৭ ফেব্রুয়ারী তারিখে "জন্মগ্রহণ করেন ।" তার জন্মস্থান ছিল আমেরিকার উইসকনসিনের বিগ উডস অঞ্চলের পেপিন শহর থেকে মাত্র এগারো কিলোমিটার দূরে "বিগ উডসে"। লরার বাবার নাম চার্লস ফিলিপ ইঙ্গলস এবং মায়ের নাম ক্যারোলিন ইঙ্গলস। তারা মোট পাঁচ সন্তানের অধিকারী ছিলেন। লরার মেরি অ্যামেলিয়া নামে একজন বড় বোন ছাড়াও ক্যারোলিন সেলেস্টিয়া (ক্যারি), চার্লস ফ্রেডেরিক (যিনি শৈশবে মারা যান) এবং গ্রেস পার্ল নামে তিনটি ছোট ভাই ছিল। লরা ডেলানো পরিবারের বংশধর ছিলেন, মার্কিন প্রেসিডেন্ট ফ্রাঙ্কলিন ডালানো রুজভেল্টের পূর্বপুরুষের পরিবার।
পরনিন্দা
পরনিন্দা হল কারো অনুপস্থিতিতে কারো নিন্দা করা বা কারো দোষত্রুটি নিয়ে আলোচনা করা।
বাহাই ধর্মে, খ্রিস্টান ধর্মে, ইসলাম ধর্মে ও ইহুদি মূলনীতিতে, পরনিন্দা একটি পাপ। বাহাই নেতাগণ একে এমন নিকৃষ্ট পাপ বলেছেন, যা আটটার প্রাণ ধ্বংস করে দেয় এবং স্বর্গীয় ক্ষোভকে উস্কে দেয়। থমাস একুইনাস একে মারাত্মক পাপ হিসেবে শ্রেণিভুক্ত করেছেন, কিন্তু তা এমন সব মারাত্মক পাপের অন্তর্ভুক্ত করেন নি, যা একজন আরেকজনের প্রতিবেশীর বিরুদ্ধে করে থাকে। ইসলামে একে গীবত (غيبة) বলা হয়, এবং ইসলামে একে বড় পাপ হিসেবে ধরা হয়েছে এবং কুরআনে একে মৃত ভাইয়ের মাংস খাওয়ার মত ঘৃণিত কাজের সগে তুলনা করা হয়েছে।। কুরআনের সূরা আহজাবের ১২ নং আয়াতে বলা হয়েছেঃ
ইহুদি ধর্মে, পরনিন্দা "হোতজাত শেম রা" (বদনাম ছড়ানো) নামে পরিচিত ও একটি বড় পাপ হিসেবে বিবেচনা করা হয়।
বৌদ্ধধর্মে, পরনিন্দা সঠিক বক্তব্য আদর্শের সঙ্গে নীতিবিরুদ্ধ।
ইয়ুইয়া ওসাকো
২০১৮ সালের ৩১শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত জাপান দলে স্থান পান।
কাশিমা আন্টলার্স
কাজী ফারুক কাদের
কাজী ফারুক কাদের হলেন একজন বাংলাদেশী রাজনীতিবিদ ও প্রাক্তন সংসদ সদস্য। তিনি নীলফামারী-৩ থেকে নির্বাচিত হয়েছিলেন।
কাদের ২০০৮ সাধারণ নির্বাচনে মহাজোটের জাতীয় পার্টি থেকে নীলফামারী-৩ আসনের জন্য মনোনীত হয়েছিলো এবং নির্বাচনে জামায়াত প্রার্থী আজিজুল ইসলামকে পরাজিত করে সংসদ সদস্য নির্বাচিত হয়েছিলেন। তিনি ২০১৪ নির্বাচনে আওয়ামীলীগ দলীয় প্রার্থী গোলাম মোস্তফার নিকট হেরে যান।
কাদেরের পিতা কাজী আবদুল কাদের তৎকালীন পাকিস্তান সরকার মন্ত্রী ছিলেন।  যিনি ১৯৭১ সালে বাংলাদেশের স্বাধীনতা যুদ্ধ চলাকালীন সময়ে পাকিস্তান সেনাবাহিনীর সহযোগী ছিলেন। তার পিতা কালীগঞ্জ হত্যাকাণ্ডের সঙ্গে জরিত ছিলেন বলে অনেকে মনে করে, যা পাকিস্তান সেনাবাহিনী কর্তৃক ১৭ এপ্রিল ১৯৭১ সালে সংঘটিত হয় এবং এতে প্রায় ৩০০ নিরীহ বাঙালীকে হত্যা করা হয়েছিলো।
আন্তর্জাতিক রঙ দিবস
আন্তর্জাতিক রঙ দিবস (আইসিডি) প্রতিবছর ২১ মার্চ পালিত আন্তর্জাতিক দিবস। দিসবটি যথাযথ বিবেচিত হয়ে আসছে, যখন থেকে রঙ দৃশ্যমান উপলব্ধির বিষয় হয়ে উঠেছে। এটি মানব জীবনের সবচেয়ে প্রভাবশালী ঘটনাগুলির একটি এবং এমন এক মাধ্যম যা বাস্তবতা অনুধাবনের ক্ষেত্রে সর্বাধিক অবদান রাখে। বিশ্বব্যাপী আন্তর্জাতিক রঙ দিবসের মাধ্যমে স্মরণীয় রঙের কার্যক্রমসমূহ ক্রমবর্ধমানভাবে বিকশিত হচ্ছে।
রেক্স হ্যারিসন
রেক্স হ্যারিসন নামে পরিচিত স্যার রেজিনাল্ড কেরি হ্যারিসন (ইংরেজি: Reginald Carey Harrison; ৫ই মার্চ ১৯০৮ - ২রা জুন ১৯৯০) ছিলেন একজন ইংরেজ অভিনেতা। তিনি ১৯২৪ সালে মঞ্চে কাজ করার মাধ্যমে তাঁর কর্মজীবন শুরু করেন। তিনি দ্বিতীয় বিশ্বযুদ্ধে রয়্যাল এয়ার ফোর্সে দায়িত্ব পালন করেন এবং ফ্লাইট লেফটেন্যান্ট পদ অধিকার করেন। ১৯৪৯ সালে "অ্যান অব দ্য থাউজেন্ট ডেজ" মঞ্চনাটকে অষ্টম হেনরি ভূমিকায় অভিনয় করে তাঁর প্রথম টনি পুরস্কার লাভ করেন। ১৯৫৭ সালে "মাই ফেয়ার লেডি" মঞ্চনাটকে প্রফেসর হেনরি হিগিনস চরিত্রে অভিনয়ের জন্য তিনি তাঁর দ্বিতীয় টনি পুরস্কার অর্জন করেন। ১৯৬৪ সালে তিনি "একই নামের চলচ্চিত্রে" একই চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।
হ্যারিসনের চলচ্চিত্রে অভিষেক হয় ১৯৩০ সালে "দ্য গ্রেট গেম" দিয়ে। চলচ্চিত্র জীবনের শুরুর দিকে তাঁর অন্যান্য উল্লেখযোগ্য চলচ্চিত্র হল "দ্য সিটাডেল" (১৯৩৮), "নাইট ট্রেইন টু মিউনিখ" (১৯৪০), "মেজর বারবারা" (১৯৪১), "ব্লিথ স্পিরিট" (১৯৪৫), "আন্না অ্যান্ড দ্য কিং অব সিয়াম" (১৯৪৬), "দ্য ঘোস্ট অ্যান্ড মিসেস মুইর" (১৯৪৭) এবং "দ্য ফক্সেস অব হ্যারো" (১৯৪৯)। ১৯৪৯ সালে "অ্যান অব দ্য থাউজেন্ট ডেজ" মঞ্চনাটকে অষ্টম হেনরি ভূমিকায় অভিনয় করে তার প্রথম টনি পুরস্কার লাভ করেন। ১৯৫৭ সালে "মাই ফেয়ার লেডি" মঞ্চনাটকে প্রফেসর হেনরি হিগিনস চরিত্রে অভিনয়ের জন্য তিনি তার দ্বিতীয় টনি পুরস্কার অর্জন করেন। ১৯৬৪ সালে তিনি এই মঞ্চনাটক অবলম্বনে নির্মিত "একই নামের চলচ্চিত্রে" একই চরিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।
১৯৮৯ সালের ২৫ জুলাই রানী দ্বিতীয় এলিজাবেথ বাকিংহাম প্রাসাদে তাঁকে নাইট উপাধিতে ভূষিত করেন। হলিউড ওয়াক অব ফেমে তাঁর নামাঙ্কিত দুটি তারকা রয়েছে; একটি চলচ্চিত্রে অবদানের জন্য ৬৯০৬ হলিউড বলেভার্ডে ও অপরটি টেলিভিশনে অবদানের জন্য ৬৩০৮ হলিউড বলেভার্ডে অবস্থিত। হ্যারিসন ১৯৭৯ সালে আমেরিকান থিয়েটার হল অব ফেমে অন্তর্ভুক্ত হন।
এছাড়া তিনি চলচ্চিত্রে অভিনয়ের জন্য দুটি একাডেমি পুরস্কারের মনোনয়ন থেকে একটি পুরস্কার ও চারটি গোল্ডেন গ্লোব পুরস্কারের মনোনয়ন থেকে একটি পুরস্কার লাভ করেন, এবং মঞ্চে অভিনয়ের জন্য তিনটি টনি পুরস্কারের মনোনয়ন থেকে একটি পুরস্কার ও দুটি ড্রামা ডেস্ক পুরস্কারের মনোনয়ন থেকে একটি পুরস্কার অর্জন করেন।
পিটার সিঙার
পিটার আলবার্ট ডেভিড সিঙার () (জন্ম ৬ই জুলাই ১৯৪৬) একজন অস্ট্রেলীয় নৈতিক দার্শনিক। তিনি মার্কিন যুক্তরাষ্ট্রের প্রিন্সটন ইউনিভার্সিটি বিশ্ববিদ্যালয়ের জীবনীতিবিদ্যা বিষয়ের অধ্যাপক এবং অস্ট্রেলিয়ার ইউনিভার্সিটি অফ মেলবোর্ন বিশ্ববিদ্যালয়ের বিশিষ্ট সাম্মানিক অধ্যাপক। তাঁর বিশেষায়িত ক্ষেত্রটি হল ব্যবহারিক নীতিবিদ্যা। তিনি ধর্মনিরপেক্ষ ও উপযোগবাদী দৃষ্টিকোণ থেকে নৈতিক বিষয়গুলি আলোচনা করেন। তিনি ১৯৭৫ সালে "অ্যানিমাল লিবারেশন" (অর্থাৎ "পশুদের স্বাধীনতা") নামের গ্রন্থটি প্রকাশ করে খ্যাতি লাভ করেন। তিনি বইটিতে নিরামিষাশী খাদ্যাভ্যাসের পক্ষে লেখেন। এছাড়া তিনি "ফ্যামিন, অ্যাফ্লুয়েন্স অ্যান্ড মোর‍্যালিটি" (অর্থাৎ "দুর্ভিক্ষ, বৈভব ও নৈতিকতা") নামক প্রবন্ধটির জন্য সুপরিচিত, যাতে তিনি বিশ্বের দরিদ্রদেরকে আর্থিক সহায়তা দানের পক্ষে যুক্তি প্রদান করেন।
সড়ক নিরাপত্তা
সড়ক নিরাপত্তা বলতে সড়ক ব্যবহারকারীদেরকে সড়ক দুর্ঘটনার কারণে আহত বা নিহত হওয়া থেকে রক্ষা করার জন্য পদ্ধতি ও সমাধানসমূহের আলোচনাকে বোঝায়। সড়ক ব্যবহারকারীদের মধ্যে রয়েছে পথচারী, সাইকেল আরোহী, রিকশা ও ভ্যান চালক ও আরোহী, বিভিন্ন ধরনের (দুই, তিন, চার বা তারও বেশি চাকাবিশিষ্ট) মোটরযান চালক ও আরোহী, গণপরিবহন ব্যবস্থা যেমন বাস, ট্রাম, ইত্যাদির চালক ও আরোহীগণ। বিশ্ব স্বাস্থ্য সংস্থার দেয়া তথ্য অনুযারে প্রতি বছর ১০ লক্ষেরও বেশি লোক (সিংহভাগ ক্ষেত্রে সুস্থ সবল মানুষ) সড়ক দুর্ঘটনায় প্রাণ হারায় এবং প্রায় ৫ কোটি লোক আহত হয়। সড়ক দুর্ঘটনাকে ১০ থেকে ১৯ বছর বয়সী শিশু-কিশোরদের প্রাণহানির প্রধান কারণ হিসেবে চিহ্নিত করা হয়। উন্নত দেশগুলির তুলনায় উন্নয়নশীল বা অনুন্নত দেশগুলিতে সড়ক নিরাপত্তা অনেক কম এবং সড়ক দুর্ঘটনায় হতাহতের হার অনেক বেশি।
১৯৬৫ সালে মার্কিন তরুণ উকিল (পরবর্তীতে রাজনীতিবিদ) রালফ নেডার তাঁর "আনসেফ অ্যাট এনি স্পিড" নামক গ্রন্থে মোটরগাড়ি নির্মাতাদের তীব্র সমালোচনা করেন এবং দেখান যে গাড়িনির্মাতা খরচের অজুহাত দেখিয়ে নিরাপত্তা পেটি তথা সিটবেল্টসহ অন্যান্য নিরাপত্তামূলক সেবাগুলি তাদের গাড়িতে স্থাপন করতে চায় না। নেডারের বইটির প্রথম বাক্যটি ছিল জ্বালাময়ী: “For over half a century the automobile has brought death, injury and the most inestimable sorrow and deprivation to millions of people” অর্থাৎ "বিগত অর্ধশতাব্দী ধরে মোটরযানগুলি বহু নিযুত মানুষের জন্য মৃত্যু, আঘাত আর অপরিমেয় দুঃখ ও বঞ্চনা বয়ে নিয়ে এসেছে।" বইটি প্রকাশের এক বছরের মধ্যে মার্কিন আইনসভার নিম্নকক্ষ কংগ্রেস একটি সড়ক নিরাপত্তা সংস্থা প্রতিষ্ঠা করে।
স্টিভেন বয়েড
স্টিভেন বয়েড (ইংরেজি: Stephen Boyd; জন্ম: উইলিয়াম মিলার, ৪ঠা জুলাই ১৯৩১ - ২রা জুন ১৯৭৭) ছিলেন একজন উত্তর আয়ারল্যান্ডীয় অভিনেতা। তিনি ষাটের অধিক চলচ্চিত্রে অভিনয় করেছেন। তার সবচেয়ে উল্লেখযোগ্য চরিত্র হল "বেন-হার" চলচ্চিত্রে মেসালা। এই চরিত্রে তার কাজের জন্য তিনি শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। এছাড়া তিনি "বিলি রোজস জাম্বো" (১৯৬২) চলচ্চিত্রে অভিনয় করে তার দ্বিতীয় গোল্ডেন গ্লোব পুরস্কারের মনোনয়ন লাভ করেন।
স্টিভেন বয়েড ১৯৩১ সালের ৪ঠা জুলাই (কোন কোন সূত্রে ১৯২৮) উত্তর আয়ারল্যান্ডের কাউন্টি আনট্রিমের গ্লেনগোর্মলিতে জন্মগ্রহণ করেন। তার জন্মনাম উইলিয়াম মিলার। তার নয় ভাইবোন। তিনি বলিক্লের হাই স্কুলে পড়াশুনা করেন। সাত বছর বয়সে তিনি উলস্টার বেতারে "চিলড্রেন আওয়ার" অনুষ্ঠানে তার কাজের জন্য বেলফাস্টে পরিচিতি অর্জন করেন। ১৬ বছর বয়সে বয়েড বিদ্যালয় ত্যাগ করেন এবং উলস্টার গ্রুপ থিয়েটারে যোগ দেন। সেখানে তিনি থিয়েটারের পর্দার পিছনের কাজগুলো শিখেন। বয়েড ধীরে ধীরে চরিত্রাভিনেতা ও পরে কেন্দ্রীয় চরিত্রে কাজ শুরু করেন। ১৯ বছর বয়সে তিনি গ্রীষ্মকালীন স্টক কোম্পানিগুলোর সাথে কানাডা সফরে যান। ১৯৫০ সালে তিনি ক্লের ট্রি মেজর কোম্পানির সাথে মার্কিন যুক্তরাষ্ট্র সফরে যান। ১৯৫৬ সালে তিনি "আ স্ট্রিটকার নেমড ডিজায়ার" মঞ্চনাটকে স্ট্যানলি কোওয়াল্‌স্কির সাথে অভিনয় করেন। বয়েড পরবর্তী সময়ে তার এই কাজকে তার জীবনের সেরা অভিনয় বলে উল্লেখ করেন।
লাসে হালস্ত্রোম
লার্স স্‌ভেন "লাসে" হালস্ত্রোম (; ২রা জুন ১৯৪৬) হলেন একজন সুয়েডীয় চলচ্চিত্র পরিচালক। তিনি পপ সঙ্গীতদল এবিবিএ-এর সঙ্গীতের ভিডিও নির্মাণ করে প্রথম পরিচিতি লাভ করেন। পরে তিনি চলচ্চিত্র নির্মাণে মনোনিবেশ করেন। তিনি সুয়েডীয় ভাষার "মিৎ লিভ সোম হুন্দ" (১৯৮৫) ও "দ্য সিডার হাউজ রুলস" (১৯৯৯) চলচ্চিত্র নির্মাণ করে দুবার শ্রেষ্ঠ পরিচালনা বিভাগে একাডেমি পুরস্কারের মনোনয়ন লাভ করেন। তার পরিচালিত অন্যান্য উল্লেখযোগ্য চলচ্চিত্রগুলো হল "হোয়াট’স ইটিং গিলবার্ট গ্রেপ" (১৯৯৩) ও "চকোলাট" (২০০০), "ক্যাসানোভা" (২০০৫), "" (২০০৯) ও "ডিয়ার জন" (২০১০)।
হালস্ত্রোম ১৯৪৬ সালের ২রা জুন সুইডেনের স্টকহোমে জন্মগ্রহণ করেন। তার পিতা একজন দন্ত চিকিৎসক এবং তার মাতা কারিন লাইবার্গ (১৯০৭-২০০০) ছিলেন একজন লেখিকা। তার মাতামহ আর্নস্ট লাইবার্গ কার্ল গুস্তাভ একমানের প্রথম মন্ত্রীসভার অর্থমন্ত্রী ও সুইডেনের লিবারেল পার্টির (১৯৩০-১৯৩৩) নেতা ছিলেন।
সামারা
সামারা (), যা ১৯৩৫-১৯৯১ সময়কালে কুইবিশেভ ) নামে পরিচিত ছিল, পশ্চিম রাশিয়ার সামারা ওবলাস্তের (প্রশাসনিক অঞ্চল) দক্ষিণ-মধ্য অংশে অবস্থিত একটি নগরী ও আঞ্চলিক প্রশাসনিক কেন্দ্র। শহরটিকে ১৫৮৬ সালে ভোলগার বাণিজ্যপথ সুরক্ষিত করার উদ্দেশ্যে একটি দুর্গশহর হিসেবে প্রতিষ্ঠা করা হয়। শীঘ্রই এটি একটি বাণিজ্যিক কেন্দ্রে পরিণত হয় এবং এটিকে আঞ্চলিক প্রশাসনিক কেন্দ্রের মর্যাদা দেওয়া হয়।
১৯৩৫ সালে একজন প্রভাবশালী বলশেভিক নেতা ভালেরিয়ান ভ্লাদিমিরোভিচ কুইবিশেভের নামানুসারে নগরীটির নতুন নাম দেওয়া হয় কুইবিশেভ। ২য় বিশ্বযুদ্ধের সময় যুদ্ধক্ষেত্র থেকে অনেক দূরে অবস্থিত ছিল বলে শহরটির কোন ক্ষয়ক্ষতি হয়নি, বরং জার্মানির আক্রমণের প্রেক্ষিতে মস্কোতে অবস্থিত সরকারের বহু কার্যালয় এই শহরটিতে স্থানান্তরিত করা হয়, ফলে শহরটির উত্তরোত্তর উন্নতি ঘটে। যুদ্ধ-পরবর্তী যুগে ভোলগা-উরাল অঞ্চলে খনিজ তেলের সন্ধান পাওয়া গেলে শহরটির উন্নয়ন অব্যাহত থাকে। ১৯৯১ সালে সাম্যবাদী শাসনের অবসানের পর শহরের নাম বদলে আবার সামারা রাখা হয়।
শহরটি ভোলগা নদীর পূর্ব তীরে, ভোলগা ও সামারা নদীর সঙ্গমস্থলের কাছে অবস্থিত।
বর্তমানে সামারা রাশিয়ার বৃহত্তম শিল্পকেন্দ্রিক শহরগুলির একটি। খনিজ তেল পরিশোধন এবং তৈলরাসায়নিক দ্রব্য উৎপাদন এখানকার প্রধান শিল্প (মূলত নোভোকুইবিশেভস্ক উপশহরে)। শহরটি অনেকগুলি তেলপরিবাহী নালিকার আন্তর্জালের কেন্দ্রে অবস্থিত। এখানে অনেক বিশালাকার প্রকৌশলনির্ভর কারখানা আছে, যেখানে পেট্রোলিয়াম শিল্পে ব্যবহৃত যন্ত্রাংশ, যন্ত্র, বল বিয়ারিং, তার এবং সুক্ষ্ম ও নিখুঁত যান্ত্রিক সরঞ্জাম তৈরি করা হয়। এছাড়া নির্মাণসামগ্রী ও ভোক্তাপণ্যেরও বহু শিল্প শহরটিতে জায়গা করে নিয়েছে। ১৯৫৭ সালে শহর থেকে কয়েক কিলোমিটার উজানে জিগুলিভস্ক লোকালয়ে স্থাপিতি জলবিদ্যুৎ কেন্দ্রটি সামারা শহরের বিদ্যুৎশক্তির মূল উৎস। সামারা শহরকে অনেকগুলি শিল্পকেন্দ্রিক ও আবাসিক শহরতলী ও উপশহর বৃত্তের মত ঘিরে আছে। বৃহত্তর সামারা অঞ্চলটিতে প্রায় ৩০ লক্ষ লোকের বাস। ভোলগার সুবাদে সামারায় জাহাজভিত্তিক নৌপরিবহনের সুব্যবস্থা আছে। এছাড়া এটি রেলপথের মাধ্যমে রাশিয়ার ইউরোপীয় অংশ, সাইবেরিয়া এবং মধ্য এশিয়ার সাথে সংযুক্ত। শহরে সাংস্কৃতিক ও গবেষণা কেন্দ্র ছাড়াও বেশ কিছু উচ্চশিক্ষা প্রতিষ্ঠান রয়েছে।
এখানে প্রায় ১২ লক্ষ লোকের বাস। জনসংখ্যার বিচারে এটি রাশিয়ার ৬ষ্ঠ বৃহত্তম শহর। সামারাতে মহাদেশীয় জলবায়ু পরিলক্ষিত হয়; এখানকার গ্রীষ্মকালগুলি উত্তপ্ত ও শীতকালগুলি হিমশীতল।
ভোলগা নদীর তীরে সামারা শহরের উপকূলীয় সৈকতটি বহু পর্যটকদের জন্য একটি আকর্ষণস্থল।
এই শহরের প্রধান বিমানবন্দর হচ্ছে শহরের ৪০ কিমি উত্তরে অবস্থিত কুরুমচ আন্তর্জাতিক বিমানবন্দর।
ভলগোগ্রাদ
ভলগোগ্রাদ () রাশিয়ার ভলগোগ্রাদ ওবলাস্ত বা প্রশাসনিক অঞ্চলের প্রশাসনিক কেন্দ্র এবং একটি গুরুত্বপূর্ণ শিল্পশহর। শহরটি ১৫৮৯-১৯২৫ সময়কালে তসারিতসিন () নামে এবং ১৯২৫-১৯৬১ সময়কালে স্তালিনগ্রাদ () নামে পরিচিত ছিল। শহরটি উত্তর-দক্ষিণে প্রায় ৮০ কিলোমিটার দীর্ঘ। এটি ভোলগা নদীর পশ্চিম তীরে অবস্থিত। নদীর নামেই শহরটির নামকরণ করা হয়েছে। এখানে ১০ লক্ষেরও বেশি লোকের বাস।
২য় বিশ্বযুদ্ধের সময় স্তালিনগ্রাদ যুদ্ধের শুরুর দিকে জার্মান সেনাবাহিনীর বিরুদ্ধে সফল প্রতিরোধের সুবাদে ভলগোগ্রাদ খ্যাতিলাভ করে। এখানেই জার্মান বাহিনীর পরাজয় সূচিত হয়।
ভলগোগ্রাদ এরিনা শহরের প্রধান স্টেডিয়াম। এই স্টেডিয়াম ভলগা নদীর তীর ঘেঁষে অবস্থিত। পুরাতন সেন্ট্রাল স্টেডিয়াম এর পরিবর্ত হিসেবে এটি গড়ে তোলা হয়। এটি ২০১৮ ফিফা বিশ্বকাপ ফুটবল প্রতিযোগিতার অন্যতম আয়োজক শহর।
রোস্তভ-ন্য-দানু
রোস্তভ-ন্য-দানু () দক্ষিণ-পশ্চিম রাশিয়ার রোস্তভ ওবলাস্তের প্রশাসনিক কেন্দ্র ও বন্দর। এটি পূর্ব-ইউরোপীয় সমভূমির দক্ষিণ-পূর্ব অংশে দোন নদীর তীরে এবং আজভ সাগরে দোন নদীর মোহনা থেকে ৩২ কিলোমিটার দূরে অবস্থিত। শহরের দক্ষিণ-পশ্চিমের শহরতলীগুলি দোন নদীর ব-দ্বীপ সংলগ্ন অঞ্চলে অবস্থিত। এখানে ১০ লক্ষের কিছু বেশি লোকের বাস; জনসংখ্যার বিচারে এটি রাশিয়ার ১০ম বৃহত্তম শহর। শহরটিকে ১৭৪৯ সালে তৎকালীন তুর্কি সাম্রাজ্যের সাথে সীমান্তে অবস্থিত একটি শুল্কশহর হিসেবে প্রতিষ্ঠা করা হয়। শহরটি পরবর্তীতে রুশ সাম্রাজ্যের উত্তর ককেসাস অঞ্চলের বিকাশে ও আন্তঃককেসাস অঞ্চল বিজয়ে গুরুত্বপূর্ণ ভূমিকা রাখে। ১৯৫২ সালে এটিকে 
জাহাজবাহী খালের মাধ্যমে ভোলগা নদীর সাথে যুক্ত করা হয়। রোস্তভ শহরটি রাশিয়ার ইউরোপীয় অংশের মধ্যভাগ এবং ককেসাস অঞ্চলের মধ্যে সড়ক, রেল, তেল ও গ্যাসের জন্য গুরুত্বপূর্ণ যোগসূত্রস্থাপনকারী শহর। এটি একটি বৃহৎ কয়লাখনি অঞ্চলের কাছে অবস্থিত। এটি রাশিয়ার বৃহত্তম কৃষি যন্ত্রপাতি ও সরঞ্জাম নির্মাণকেন্দ্র।
এখানে রুশ বিমানবাহিনীর ৪র্থ ডিভিশনের সদর দপ্তর অবস্থিত।
২০১৮ ফিফা বিশ্বকাপ গ্রুপ নির্বাচন
২০১৮ ফিফা বিশ্বকাপের ড্র ২০১৭ সালের ১ ডিসেম্বর স্টেট ক্রেমলিন প্যালেস, মস্কো, রাশিয়ায় অনুষ্ঠিত হয়। এই অনুষ্ঠান প্রতিযোগিতার অংশগ্রহণকারী ৩২ দলের গ্রুপ নির্ধারণ করে। এই দলসমূহকে ফিফা পূর্বেই ভৌগোলিক অবস্থান বিবেচনা করে ৪টি পাত্রে ভাগ করে।
বিশ্বকাপের আগের সংস্করণগুলির তুলনায়, ২০১৭ সালের অক্টোবরে ফিফা বিশ্ব র‌্যাঙ্কিং অনুযায়ী প্রতিটি জাতীয় দলের পাত্রগুলি নির্ধারণ করা হয়েছিল, পাত্র ১-এ ছিল সর্বোচ্চ র‌্যাঙ্কিংয়ের দলগুলি, পাত্র ২-এ ছিল পরবর্তী সর্বোচ্চ-র‌্যাঙ্কিং ধারণকারী দলগুলি, এবং এভাবেই চলতে থাকে; আগের সংস্করণে সর্বোচ্চ স্তরের দলগুলোর মধ্যে কেবল একটি পাত্রই র‌্যাঙ্কিংয়ের দ্বারা নির্ধারিত হয়, মহাদেশীয় কনফেডারেশন দ্বারা নির্ধারিত অন্যান্য তিনটি পাত্রের সাথে। আয়োজক দেশকে পাত্র ১-এ রাখা হয় এবং একটি বাছাই দল হিসাবে গণ্য হয়, এই কারনে, আয়োজক রাশিয়া সেরা ৮ দলে না থাকলেও ফিফার বিশ্বকাপ নীতি অনুযায়ী, আয়োজক হওয়ায় প্রথম ৮ দলের পাত্রে স্থান পায় এবং ফিফা র‌্যাঙ্কিং এর সেরা ৭ দল প্রথম পাত্রের বাকি ৭ স্থান পূরণ করে।
ড্র পর্যায়াক্রম শুরু হয় পাত্র ১ দিয়ে এবং পাত্র ৪ দিয়ে শেষ হয়।
আগের সংস্করণগুলির মতো, উয়েফা ব্যতীত কোনও মহাদেশীয় কনফেডারেশনের কোন গ্রুপের একাধিক দল ছিল না, যেটির কমপক্ষে একটি ছিল, কিন্তু একটি গ্রুপ দুইয়ের অধিক নয়।
All teams were seeded using the October 2017 FIFA World Rankings, which numbers in brackets show, released on 16 October 2017.
ফিফা র্যাংকিং অনুযায়ী, সবচেয়ে শক্তিশালী গ্রুপ হচ্ছে ই (৪৪১৫ পয়েন্টের মিশ্রন), এর পরে এফ (৪১৫১), বি (৪১২৮), সি (৪১১), ডি (৪০৯৯), জি (৩৯৫৩), এইচ (৩৯৪৪) এবং দুর্বলতম হচ্ছে আয়োজক দেশের গ্রুপ এ (২৯৯১)।
কজরন জেলা
‌‌কিজরন , এছাড়াও কজরন হিসাবে বানান করা হয়ে থাকে (ফার্সি: کجران), হচ্ছে একটি আফগানিস্তানের দায়কুন্দি প্রদেশের একটি জেলা। ভৌগলিক অবস্থান অনুযায়ী জেলাটির প্রায় ১,৮৮৬ বর্গ কিলোমিটার এলাকা জুড়ে অবস্থান করছে। ২০০৪ সালের আদমশুমারীর হিসাব অনুযায়ী এখানকার জনসংখ্যা প্রায় ২৬,২২৫ জন এর মত।
২০০৪ সালে দক্ষিণের প্রতিবেশী প্রদেশ উরজগান থেকে জেলাটি স্থানান্তর করা হয়। রাজধানী কজরান প্রায় ১৩৪৬ মিটার উচ্চতায় অবস্থান করছে।
উইকিমিডিয়া কমন্স থেকে আপলোডকৃত কিছু ছবি:
খাদির জেলা
খাদির অথবা খেদির (পারসিক: خدیر) আফগানিস্তানের দায়কুন্দি প্রদেশের একটি অন্যতম জেলা। এটি ২০০৭ সালে দায়কুন্দি জেলার অংশ হিসেবে তৈরি করা হয়েছিল। জেলাটির রাজধানী খাদির প্রায় ২৪৬৬ মিটার উচ্চতায় অবস্থান করছে।
সারান্‌স্ক
সারান্‌স্ক () পশ্চিম রাশিয়াতে অবস্থিত মোর্দোভিয়া প্রজাতন্ত্রের রাজধানী ও অর্থনৈতিক কেন্দ্র। এটি ঊর্ধ্ব ইনসার নদীর তীরে, সারানকা নদী ও ইনসার নদীর সঙ্গমস্থলে, ভোলগা নদীর উজানের পশ্চিম অববাহিকা অঞ্চলে, রাশিয়ার রাজধানী মস্কো থেকে ৬৩০ কিলোমিটার পূর্বে অবস্থিত। শহরটি ১৬৪১ সালে প্রতিষ্ঠিত হয়। এটি একটি গুরুত্বপূর্ণ পরিবহন কেন্দ্র। এখান থেকে রিয়াজান, কাজান, সামারা, নিঝনি নোভোগোরোদ এবং পেনজা পর্যন্ত রেলপথ আছে। ২য় বিশ্বযুদ্ধের সময় এখানে শিল্পকারখানার ব্যাপক বিকাশ ঘটে। বর্তমানে এখানে বহুসংখ্যক ও বহু ধরনের কারখানাতে যন্ত্রপাতি, বৈদ্যুতিক সরঞ্জাম, পেনিসিলিন ও ভোক্তা পণ্য উৎপাদিত হয়। ১৯৫৭ সালে এখানে একটি বিশ্ববিদ্যালয় প্রতিষ্ঠিত হয়। এখানে মোর্দোভীয় সংস্কৃতির উপর একটি গবেষণা কেন্দ্রও বিদ্যমান। এ শহরে ৩ লক্ষাধিক লোকের বাস।
নিঝনি নোভগরদ
নিঝনি নোভগরদ () বা সংক্ষেপে নিঝনি রাশিয়ার পশ্চিমভাগে নিঝেগোরোদ ওবলাস্ত বা প্রশাসনিক অঞ্চলের একটি শহর ও আঞ্চলিক প্রশাসনিক কেন্দ্র। এটি ১৯৩২ থেকে ১৯৯০ সাল পর্যন্ত গোর্কি (মাক্সিম গোর্কি'র নামানুসারে) নামে পরিচিত ছিল। শহরটি ভোলগা ও ওকা নদীর সঙ্গমস্থলে, রাশিয়ার রাজধানী মস্কো থেকে ৪২০ কিলোমিটার পূর্বে অবস্থিত। এখানে ১২ লক্ষেরও বেশি অধিবাসী বাস করেন।
টনি কার্টিস
টনি কার্টিস (ইংরেজি Tony Curtis; জন্ম বেনার্ড শোয়ার্জ ৩রা জুন ১৯২৫ - ২৯শে সেপ্টেম্বর ২০১০) ছিলেন একজন মার্কিন চলচ্চিত্র অভিনেতা। ১৯৫০ ও ১৯৬০-এর দশকের জনপ্রিয় তারকা কার্টিস ছয় দশকের অধিক সময়ে এক শতাধিক চলচ্চিত্রে অভিনয় করেছেন। তিনি হাস্যরসাত্মক থেকে শুরু করে গুরুগম্ভীর নাট্যধর্মী চলচ্চিত্রে অভিনয় করেছেন। কর্মজীবনের শেষ দিকে তিনি বেশ কিছু টেলিভিশন নাটকে কাজ করেছেন।
তিনি "সুইট স্মেল অব সাকসেস" (১৯৫৭) চলচ্চিত্র দিয়ে নাট্যধর্মী অভিনেতা হিসেবে প্রথম সফলতা অর্জন করেন। পরের বছর তিনি "দ্য ডিফায়্যান্ট ওয়ানস্‌" (১৯৫৮) ছবিতে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। ১৯৫৯ সালে "সাম লাইক ইট হট" চলচ্চিত্রে তিনটি পরস্পর সম্পর্কিত চরিত্রে তিনি তার সেরা অভিনয় প্রদর্শন করেন। আমেরিকান ফিল্ম ইনস্টিটিউটের করা এক জরিপে এই চলচ্চিত্রটি এখন পর্যন্ত নির্মিত সবচেয়ে কৌতুকপূর্ণ চলচ্চিত্র হিসেবে নির্বাচিত হয়।
টনি কার্টিস ছয় বার বিয়ে করেন। তার প্রথম স্ত্রী অভিনেত্রী জ্যানেট লেই। তাদের সন্তান অভিনেতা জেমি লি কার্টিস ও কেলি কার্টিস।
মিজানুর রহমান চৌধুরী (নীলফামারীর রাজনীতিবিদ)
মিজানুর রহমান চৌধুরী (জন্ম: - মৃত্যু: ৬ এপ্রিল ২০১৩) হলেন একজন বাংলাদেশী রাজনীতিবিদ, স্বাধীনতা যুদ্ধের মুক্তিযোদ্ধা ও সাবেক সংসদ সদস্য। তিনি বাংলাদেশ জামায়াতে ইসলামীর মনোনয়নে নীলফামারী-৩ আসন থেকে দুই বার সংসদ সদস্য নির্বাচিত হয়েছিলেন। চৌধুরী মুক্তিযুদ্ধে জলঢাকা থানা মুজিব বাহিনীর প্রধান ছিলেন।
চৌধুরী ১৯৯৬ সাধারণ নির্বাচনে নীলফামারী-৩ থেকে জামায়াতে ইসলামীর প্রার্থী হয়ে সংসদ সদস্য নির্বাচিত হয়েছিলেন। তিনি ২০০১ সংসদ নির্বাচনে পুনরায় নির্বাচিত হন। তার নির্বাচনী এলাকা জলঢাকা উপজেলা জামায়াতে ইসলামীর একটি শক্ত ঘাটি হিসাবে পরিচিত। ২০০৮ সালে চৌধুরী জামায়াত থেকে বহিঃস্কৃত হয়েছিলেন। জামায়াতে ইসলামী থেকে বহিষ্কারে কারণ তার বিরুদ্ধে সরকারি অনুদানের টিন চুরির অভিযোগ ছিল।
হোসে কালদেরন
হোসে দে হেসুস কালদেরন ফ্রিয়াস (জন্ম: ১৪ আগস্ট ১৯৮৫) হলেন পানামার একজন পেশাদার ফুটবলার, যিনি হন্ডুরাসের ক্লাব ম্যারাথন এবং পানামা জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
হাইমে পেনেদো
হাইমে মানুয়েল পেনেদো কানো (জন্ম: ২৬ সেপ্টেম্বর ১৯৮১) হলেন সেনেগালের একজন পেশাদার ফুটবলার, যিনি রোমানীয় ক্লাব ডায়নামো বুকুরেস্তি এবং পানামা জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
২০১৩ সালে, পেনেদো আঙ্গি মালকার সাথে বিবাহের ঘোষণা দেন। এবং ২০১৫ সালের জানুয়ারি মাসে, তারা দুজনে গির্জায় বিবাহ বন্ধনে আবদ্ধ হন। তাদের দুজনের "হাইমে মাতিয়াস" একটি পুত্র সন্তান রয়েছে।
এলেন কর্বি
এলেন হ্যানসেন কর্বি (ইংরেজি: Ellen Hansen Corby; জন্ম: ৩রা জুন ১৯১৩ - ১৪ই এপ্রিল ১৯৯৯) ছিলেন একজন মার্কিন অভিনেত্রী। তিনি সিবিএস টেলিভিশনের ধারাবাহিক "দ্য ওয়ালটন্স"-এ দাদীমা ইস্থার ওয়ালটন চরিত্রে অভিনয়ের জন্য পরিচিতি লাভ করেন, এবং এই কাজের জন্য তিনি তিনটি এমি পুরস্কার ও একটি গোল্ডেন গ্লোব পুরস্কার অর্জন করেন। তিনি ১৯৪৮ সালে "আই রিমেম্বার মামা" চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।
এলেন কর্বি ১৯১১ সালের ৩রা জুন উইসকনসিনের রেসিনে জন্মগ্রহণ করেন। তার জন্মনাম এলেন হ্যানসেন। তার পিতামাতা ডেনমার্ক থেকে মার্কিন যুক্তরাষ্ট্রে এসেছিলেন। তিনি ফিলাডেলফিয়ায় বেড়ে ওঠেন।
টেট টেলর
টেট টেলর (ইংরেজি: Tate Taylor; উচ্চারণ: "টেই্‌ট টেই্‌লর", জন্ম: ৩রা জুন ১৯৬৯) হলেন একজন মার্কিন চলচ্চিত্র পরিচালক, প্রযোজক, চিত্রনাট্যকার ও অভিনেতা। তিনি "দ্য হেল্প" (২০১১), "গেট অন আপ" (২০১৪) ও "দ্য গার্ল অন দ্য ট্রেন" (২০১৬) চলচ্চিত্র পরিচালনার জন্য পরিচিতি অর্জন করেছেন।
টেলর ১৯৬৯ সালের ৩রা জুন মিসিসিপির জ্যাকসনে জন্মগ্রহণ করেন। জ্যাকসনের মাদার্স মর্নিং আউট প্রাক-বিদ্যালয়ে শিক্ষা গ্রহণকালে লেখিকা ক্যাথরিন স্টকেট তার সহপাঠি ছিলেন।
টেলর বর্তমানে মনস্তাত্ত্বিক ভীতিপ্রদ ধরনের "মা" চলচ্চিত্র নির্মাণ করছেন। এতে শ্রেষ্ঠাংশে অভিনয় করবেন অক্টাভিয়া স্পেন্সার ও লুক ইভানস। ব্লামহাউজ প্রডাকশন্সের ব্যানারে চলচ্চিত্রটি প্রযোজনা করেছেন জেসন ব্লাম। এটি ২০১৯ সালে মুক্তি পাবে।
টেলর মিসিসিপির চার্চ হিলের ওয়াইওলাহ প্লান্টেশনে বসবাস করেন। এটি ১০০ একর জায়গায় অবস্থিত গ্রিক নির্মাণ ধাঁচের তিনতলা বিশিষ্ট একটি অ্যান্টিবেলাম উদ্যান, যা ১৮৩৬ সালে নির্মিত হয়েছিল।
কিতি জেলা
কিতি অথবা কেতি (পারসিক: کیتی) আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে জেলাটি কিজরান জেলার অংশ হিসেবে তৈরি করা হয়েছিল। জেলাটির প্রধান গ্রাম কিতি ১,৭৮৩ মিটার উচ্চতায় অবস্থান করছে।
জেলা পরিলেখ: